บาทเปิด30.63 บาทต่อดอลลาร์ทรงตัว
เงินบาทเปิดตลาด 30.63 บาทต่อดอลลาร์  ทรงตัว มองกรอบวันนี้ 30.60-30.70 บาทต่อดอลลาร์ ติดตามประเด็นเจรจาการค้าสหรัฐและจีน-จับตาประชุม ECB
11 ก.ย. 2562

เงินบาทเปิดตลาด 30.63 บาทต่อดอลลาร์  ทรงตัว มองกรอบวันนี้ 30.60-30.70 บาทต่อดอลลาร์ ติดตามประเด็นเจรจาการค้าสหรัฐและจีน-จับตาประชุม ECB
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.63 บาท/ดอลลาร์ จากเย็นวานนี้ที่ปิดตลาดที่ 30.62 บาท/ดอลลาร์
"ถือว่าทรงตัวแม้ว่าดอลลาร์จะปรับตัวแบบไร้ทิศทาง เพราะแข็งค่าเทียบเยนแต่อ่อนค่าเทียบสกุลอื่น เช่น ดอลลาร์ออสเตรเลีย ขณะที่บอนด์ยีลด์สหรัฐ 10 ปี ก็ยังปรับตัวสูงขึ้น...เข้าใจว่าน่าจะรอการเจรจาการค้าสหรัฐฯกับจีนในเดือนหน้า และคืนพรุ่งนี้ก็จะมีผลประชุม ECB" นักบริหารเงิน กล่าว
นักบริหารเงินยังประเมินกรอบการเคลื่อนไหวของเงินบาทในวันนี้ไว้ระหว่าง 30.60-30.70 บาท/ดอลลาร์